Poskantoor mors glo miljardeArgieffoto Volgens ŉ konsep ouditverslag deur die ouditfirmas Deloitte & Touche en Nkonki was die finansiële verliese as gevolg van die onreëlmatige toekenning van tenders. The Star berig dat die uitslag van die oudit in die Poskantoor se 2013/14-jaarverslag vervat is. Die ouditverslag wys glo dat die Poskantoor nie verpligte tenderprosedures gevolg het nie en dat daar nie prysbepalings en kwotasies gedoen is by die verkryging van goedere en dienste nie. Dit wys onder meer dat die Poskantoor R184 miljoen spandeer het op eksterne konsultante, R39,6 miljoen op regskostes en R114 miljoen op reisuitgawes. Volgens die ouditverslag het die Poskantoor ŉ netto verlies van R361 miljoen aangeteken. Volgens die berig het die Poskantoor tans ŉ oortrokke fasiliteit van R250 miljoen. Dit word betwis deur bronne wat aan die koerant gesê het dit is nader aan R365 miljoen. Dié anonieme bronne beweer dat werknemers se fondse gebruik is om die oortrokke rekening te verhaal.